**Медиакоммуникацияның лингвистикалық ерекшеліктері**

**14 Лекция. Медиамәтіннің тарихи маңызы мен ақпараттық өзектілігі**

Медиамәтіннің жетістігі тіл мен сөйлеу ерекшелігіне сай синтаксистік, лексикалық қалыпты сақтау ережесімен жүйеленеді. Медиамәтінде ақпараттық фон болады. Және медиамәтіннің шығармашылық поэтикасы оның көркемдік деңгейін арттырады. Мәтін қоғамдық қарым қатынастың стандартты баяны ретінде де өз құндылығын сақтай отырып, тарихи жадыға айналады. Жалпы медиакеңістіктегі мәтіннің эстетикалық құрылымы оның рухани ақпараттылығын сақтайды. Медиамәтін тарихи көрсеткіш және қиял дүниесінен емес күнделікті жалпыхалықтық руханияттың ескерткіші. Медиамәтіндік деректердің көмегімен сол дәуірдің қоғамдық сипаты мен әлеуметтік тұрмысы ашылады. Дағдарыс, даму мен өзгерістер, дәстүрлі өмір салты, кезеңдік таңбалар, білім мен өнердің қайта өрлеуі, өндірістік ғимараттар, ғылымның өркендеуі, қайшылықтар мен құндылықтардың өзгеріске ұшырауы тәрізді зерттеулердің негізі болып табылады.